Тинчурин театрында сезонның беренче премьерасына әзерлек башланды (ФОТО)

	Кәрим Тинчурин исемендәге Татар дәүләт драма һәм комедия театрында сезонның беренче премьерасына әзерлек башланды. Аяз Гыйләҗевның «Ефәк баулы былбыл кош» пьесасын күмәк уку оештырылды. Әсәрне театрның баш режиссеры — Россиянең атказанган артисты, Татарстанның атказанган сәнгать эшлеклесе Рәшит Заһидуллин сәхнәгә куя. 	 2018 елда күренекле татар язучысы һәм драматургы Аяз Гыйләҗевның тууына 90 ел тулуын, пьесаның шушы дата уңаеннан алдан сәхнәләштерелеп уйналачагын билгеләп узыйк.

Рәшит Заһидуллин сүзләренчә, Аяз Гыйләҗевның әлеге әсәре бөек рус классигы Антон Чехов комедияләрен хәтерләтә — анда «елау аша көлү» ачык чагылыш таба.

«Пьесада уңай яки тискәре геройлар юк. Һәркайсының — үз дөреслеге», — дип билгеләп үтте ул.

Мелодрама премьерасы тамашачыларга ноябрь ахырында тәкъдим ителер дип көтелә.     
	---	
Тинчурин театры

	№ --- | 05.10.2016	


